गोरखपुर। शाहपुर पुलिस ने तीन युवकों को गिरफ्तार कर चोरी की तीन घटनाओं का पर्दाफाश किया। तलाशी में उनके पास से 14 हजार नकदी, एक एलईडी टीवी, दो लैपटॉप और तीन मोबाइल फोन आदि बरामद किए। सीओ गोरखनाथ प्रवीण सिंह ने बताया कि तीनों को रविवार की दोपहर में नंदानगर क्रॉसिंग के पास से गिरफ्तार किया गया। शाहपुर इंस्पेक्टर प्रदीप कुमार शुक्ला ने मुखबिर की सूचना पर नंदानगर क्रॉसिंग के पास से तीन संदिग्ध युवकों को पकड़ा। पूछताछ में उनकी पहचान शाहपुर के नंदानगर, नयागांव निवासी अखिलेश पासवान, राहुल और जीतपुर दरगहिया निवासी दीपक के रूप में हुई। चोरी की घटना में ये दो साल पहले भी जेल जा चुके हैं।